“บลจ.บัวหลวง” แจงสัญญา “3BB-JAS” คงเดิม ไม่กระทบรายได้ JASIF
“บลจ.บัวหลวง” แจงข่าวลือผ่าน “ตลาดทรักทรัพย์ฯ” ชี้สัญญาเช่า “3BB-JAS” คงเดิมไม่เปลี่ยนแปลง ยันชัดไม่กระทบรายได้ JASIF
“บลจ.บัวหลวง” ชี้แจงผ่าน “ตลาดทรักทรัพย์ฯ” ยันชัดสัญญา “3BB-JAS” คงเดิม ไม่กระทบรายได้ JASIF
23 มิ.ย. 2565

ผู้สื่อข่าวรายงานว่า วันนี้ (23 มิ.ย.65) กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ราคาบนกระดานปรับลดลงปิดที่ 9.25 บาท ลบไป 1.05 บาท หรือลงไป 10.19% มูลค่าการซื้อขาย 3,799.28 ล้านบาท ระหว่างวันราคาปรับลงไปต่ำสุดระดับ 9.20 บาท ส่วนสูงสุดที่ระดับ 10.20 บาท
สำหรับปัจจัยที่เข้ามากดดันราคา JASIF ให้ปรับตัวลดลง เกิดจากมีรายงานข่าวว่า บริษัทหลักทรัพย์จัดการกองทุน บัวหลวง จำกัด หรือ บลจ.บัวหลวง ได้แจ้งเกี่ยวกับสัญญาเช่าทรัพย์สินฉบับใหม่ที่มีการระบุว่า “แก้ไขเพิ่มเติม” ทำให้เกิดการวิเคราะห์กันไปว่า อาจจะเกิดการเปลี่ยนแปลงเงื่อนไขทั้งด้านรายได้ ค่าเช่า และเงินปันผล
นอกจากนี้ ยังมีการวิเคราะห์ของนักวิเคราะห์ว่า ปัญหาเงินเฟ้อ ดอกเบี้ยที่เป็นขาขึ้น รวมถึงการนำสายสื่อสารลงใต้ดิน จะทำให้วิเคราะห์กันไปว่า JASIF อาจจะมีค่าใช่จ่ายเพิ่มเติม หรือต้นทุนเพิ่มขึ้น
ขณะเดียวกันบริษัทหลักทรัพย์ โนมูระ พัฒนสิน จำกัด (มหาชน) ระบุว่า แนวโน้มผลการดำเนินงานไตรมาส 2/2565 ของ JASIF จะมีรายได้จากการลงทุนสุทธิ 1,915 ล้านบาท ลดลง 8% จากไตรมาส 2/2564 แต่เพิ่มขึ้น 19% จากไตรมาส 1/2565 โดยหากมีการเปลี่ยนแปลงมูลค่ายุติธรรมของเงินลงทุน(รายการทางบัญชี) รายไตรมาส คาดว่าจะมีกำไรจากการลงทุน 2,215 ล้านบาท เติบโต 2% จากไตรมาส 2/2565 และใกล้เคียงกับไตรมาสก่อนหน้า
นอกจากนี้ ยังคาดว่ากองทุนจะต้องเก็บเงินสดไว้รองรับการจ่ายคืนหนี้เงินต้นและเริ่มบันทึกค่าใช้จ่ายนำสายสื่อสารลงดินในครึ่งหลังของปีนี้ ประมาณ 40 ล้านบาท อย่างไรก็ดี คาดว่าเงินปันผลงวดไตรมาส 2/2565 JASIF จะจ่ายในอัตรา 0.23 บาทต่อหน่วย หรือเท่ากับไตรมาส 1/2565 แต่จะลดลงจากไตรมาส 2/2564 ที่จ่ายปันผลในอัตรา 0.24 บาทต่อหน่วย และคาดว่าทั้งปีจ่ายปันผลหน่วยละ 0.944 บาท ให้อัตราผลตอบแทนเงินปันผล 8.9% ส่วนราคาเป้าหมายยังคงเดิมไว้ที่ 10.90 บาท
ล่าสุด บลจ.บัวหลวง แจ้งผ่านตลาดหลักทรัพย์แห่งประเทศไทย (ตลท.) ว่า ในฐานะบริษัทจัดการของกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ขอชี้แจงข้อเท็จจริงตามที่ปรากฎข่าวตามสื่อต่างๆ ว่าข่าวดังกล่าวไม่เป็นความจริงแต่อย่างใด โดยบริษัทจัดการขอชี้แจงรายละเอียดดังนี้